อาคเนย์ลดลงหุ้น รับเกณฑ์‘อาร์บีซี’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — กลุ่มอาคเนย์ ปรับแผนลงทุนใหม่รับเกณฑ์อาร์บีซี ลดสัดส่วนถือหุ้น กระจายความเสี่ยง
นายโชติพัฒน์ พีชานนท์ ประธานกรรมการบริหาร อาคเนย์ กลุ่มธุรกิจประกันและการเงิน เปิดเผยว่า ทางกลุ่มอาคเนย์ได้มีการปรับสัดส่วนการลงทุนใหม่ เพื่อให้สอดคล้องกับเกณฑ์การดำรงเงินกองทุนตามระดับความเสี่ยง หรืออาร์บีซี ที่จะมีผลบังคับใช้ในเดือน ก.ย.นี้ 
นายโชติพัฒน์ กล่าวว่า บริษัทได้ทยอยลดการลงทุนในหุ้นลงและมีการทยอยขายออกไปตั้งแต่ต้นปีที่ผ่านมา และได้กำไรมาประมาณ 200300 ล้านบาท ซึ่งมีเป้าหมายลดสัดส่วนการลงทุนในหุ้นเหลือ 1015% ให้ได้ภายในปีนี้ จากปัจจุบันมีสัดส่วนอยู่ที่ 20% 
“บริษัทจะกระจายความเสี่ยงเพื่อไปลงทุนในหุ้นกลุ่มอาหารและกลุ่มสินค้าอุปโภคบริโภคมากขึ้น จากปัจจุบันที่ลงทุนในกลุ่มสถาบันการเงินเป็นหลัก” นายโชติพัฒน์ กล่าว 
สำหรับยอดการลงทุนของกลุ่มอาคเนย์ปัจจุบันมีอยู่ประมาณ 1 หมื่นล้านบาท แบ่งเป็นจากบริษัท อาคเนย์ประกันชีวิต 9,000 ล้านบาท และบริษัท อาคเนย์ประกันภัย 1,000 ล้านบาท โดยคาดว่าในปีนี้ยอดการลงทุนจะเพิ่มขึ้นเป็น 2 หมื่นล้านบาท ตามการเติบโตของบริษัท
ทั้งนี้ บริษัทคาดว่าเบี้ยรับรวมของประกันชีวิตและประกันวินาศภัยสิ้นปีนี้จะอยู่ที่ 1.5 หมื่นล้านบาท โดยคาดว่าปีนี้จะได้รับผลตอบแทนจากการลงทุนอยู่ที่ 6% และจะทำให้กลุ่มอาคเนย์สามารถนำผลตอบแทนที่ได้ไปออกแบบผลิตภัณฑ์ประกันใหม่ที่ให้ผลตอบแทนที่สูงขึ้น เพื่อเสนอขายให้กับลูกค้าได้ตามไปด้วย
อย่างไรก็ตาม หากนำเกณฑ์อาร์บีซีของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) มาใช้ จะทำให้กลุ่มอาคเนย์มีกำไรเพิ่มขึ้นอย่างมาก 
นอกจากนี้ โดยเฉพาะจากการตั้งสำรองที่ลดลงของแบบประกันชีวิตที่ชำระค่าเบี้ยครั้งเดียว หรือซิงเกิลพรีเมียม ซึ่งบริษัท อาคเนย์ประกันชีวิต มีอยู่เป็นจำนวนมาก จากเดิมที่เคยตั้งสำรองประมาณ 90% ก็เหลือประมาณ 10% ส่วนประกันประเภทอื่นบริษัทก็ดำเนินการให้ครบถ้วนตามกฎหมาย